สวัสดีค่ะ อยากทราบว่าอายุ20ปี 11 เดือน ยังไม่ถึง21ปี สามารถฝังยาคุมฟรีตามรพ.รัฐ ได้ไหมค่ะ ถ้าไม่ได้ ค่าใช้จ่ายประมาณเท่าไหร่ ขอบค่ะ
สวัสดีค่ะ หากไม่ต้องการที่จะตั้งครรภ์ภายในช่วง 3-5 ปี สามารถที่จะเลือกวิธีฝังยาคุมกำเนิดได้ โดยยาฝังคุมกำเนิด มีทั้งชนิดที่คุมได้ 3 ปี และ 5 ปีผู้ที่ไม่เหมาะที่จะฝังยาคุมกำเนิด ได้แก่ มีอาการเลือดออกผิดปกติทางช่องคลอด โดยยังไม่ได้ตรวจหาสาเหตุ มีภาวะเลือดออกง่ายและหยุดยาก เคยเป็นหรือเป็นมะเร็งของอวัยวะสืบพันธุ์ เช่น มะเร็งเต้านม มะเร็งรังไข่ เป็นโรคตับเรื้อรัง มีเนื้องกในตับ มีความผิดปกติในการแข็งตัวของเลือด ความดันโลหิตสูงที่ควบคุมไม่ได้ เป็นไมเกรนชนิดรุนแรง เป็นต้นหากมีสิทธิการรักษาตามหลักประกันสุขภาพแห่งชาติ (สิทธิ 30 บาทหรือบัตรทอง) สามารถไปรับการฝังยาคุมกำเนิดได้โดยไม่ต้องเสียค่าใช้จ่ายยังโรงพยาบาลที่มีได้ขึ้นทะเบียนไว้ค่ะ แต่หากไม่สะดวกไปรับบริการยังโรงพยาบาลที่ได้ขึ้นทะเบียนไว้ สามารถไปรับบริการที่โรงพยาบาลใดก็ได้ ที่มีแผนกวางแผนครอบครัวค่ะ ซึ่งสามารถสอบถามค่าใช้จ่ายยังโรงพยาบาลที่จะไปรับบริการได้โดยตรงค่ะ หากเป็นโรงพยาบาลของรัฐบาล ค่าใช้จ่ายก็จะประมาณ 3000-5000 บาทค่ะ